
Изх.№ 61-00-490/04.12.2025 г.
ДО

ОБЩИНСКИ СЪВЕТ

ЗЛАТОГРАД

ДОКЛАДНА ЗАПИСКА

От Мирослав Митков Янчев – кмет на Община Златоград

Относно: Приемане на Наредба за изменение и допълнение на Наредба №8 за определянето и администрирането на местните такси и цени на права и услуги на територията на Община Златоград (приета с Решение № Ж 518/08.06.2017 г. на Общински съвет Златоград (в сила от 01.07.2017г.), изм. и доп. с Решение № Ж 649/29.11.2017 г.(в сила от 29.11.2017 г.), изменена  с Решение № 470 от 27.11.2018 г. по Адм. дело № 288/2018г. на Административен съд Смолян (в сила от 15.12.2018г)., изм. и доп. с Решение № Ж 875/27.12.2018 г.(в сила от 01.01.2019 г.), изм. и доп. с Решение № З 225/29.12.2020 г. (в сила от 11.01.2021 г.), изм. и доп. с Решение № З 289/19.05.2021 г., изм. с Решение № З 306/10.06.2021г. (в сила от 01.01.2021 г.), изм. и доп. с Решение № З 330/25.08.2021г. (в сила от 13.09.2021г.), изм. и доп. с Решение № З 664 /28.02.2023г. (в сила от 13.03.2023г.), изм. с Решение № И 476/09.09.2025 г. на Общински съвет Златоград, в сила считано от датата, определена в Решение на Съвета на Европейския съюз за приемането на еврото от Република България, прието в съответствие с чл. 140, параграф 2 от ДФЕС, и Регламент на Съвета на Европейския съюз, приет в съответствие с чл. 140, параграф 3 от ДФЕС)
УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ,

 С предлагания проект на Наредба за изменение и допълнение на Наредба №8 за определянето и администрирането на местните такси и цени на права и услуги на територията на Община Златоград, се цели, от 01.01.2026г. да се приеме нов начин за изчисляване на размера на таксата за битови отпадъци на територията на Община Златоград, при прилагане на основите, приети в Закона за местните данъци и такси. 

І. Причини, които налагат изменение и допълнение на наредбата:

В Закона за местните данъци и такси (обн. ДВ, бр. 117 от 1997 г., изм. ДВ, бр. 88 от 2017 г., изм. ДВ, бр. 98 от 2018 г., бр. 14 от 2021 г., ДВ, бр. 66 от 2023 г.) са приети промени, съгласно които таксата за битови отпадъци от 1 януари на втората година, следваща публикуването на резултатите от преброяването на населението и жилищния фонд в Република България през 2021 г., се определя според количеството на битовите отпадъци, като се изключва възможността това да бъде върху данъчната оценка на недвижимите имоти или тяхната балансова стойност.  

С Указ № 238 от 20.09.2025 г. е обнародван Закон за изменение и допълнение на ЗМДТ, с който въвеждането на  принципа „замърсителят плаща“,  беше отложено с една година, т.е. от 01.01.2026 г. След отлагане на прилагането за период от една календарна година, считано от 01.01.2026 г., следва да се приложат новите основи за такса за битови отпадъци, които са разписани в чл.67, ал.8 от Закона за местните данъци и такси  (ЗМДТ). Новите основи съгласно чл. 67, ал. 6 от ЗМДТ трябва да бъдат приети от Общинския съвет, като се измени и допълни Наредбата за определянето и  администрирането на местните такси и цени на услуги.  Съгласно чл. 67, ал. 8 от ЗМДТ, основите за определяне на размера на такса за битови отпадъци /ТБО/, които общинският съвет ще може да приеме, са: 

Събиране и транспортиране на отпадъци до съоръжения и инсталации за тяхното третиране.

Третиране на отпадъците в съоръжения и инсталации. 

Поддържане на чистотата на обществените територии в населените места и селищните образувания. 

Видовете основи за определяне на таксата, съгласно новия чл. 67, ал. 8 от ЗМДТ, включват: 

За услугата по събиране и транспортиране на отпадъци: 

а) Индивидуално количество отпадъци за имота, включително чрез торби с определена вместимост и товароносимост; 

б) Количество отпадъци, определено според броя и вместимостта на съдовете и честотата на транспортиране; 

в) Брой ползватели на услугата в имота. 

За услугата по третиране на отпадъците: 

а) Индивидуално количество отпадъци за имота; 

б) Количество отпадъци според броя и вместимостта на съдовете и честотата на транспортиране; 

в) Брой ползватели на услугата.

За услугата по поддържане на чистотата на обществените територии: 

а) Брой ползватели на услугата в имота; 

б) Разгъната застроена и/или незастроена площ на имота.

Необходимост от промяна на действащата наредба

Действащата Наредба № 8, определяше таксата за битови отпадъци на основата на данъчната оценка на имота. Този подход вече е несъвместим със закона и несправедлив по своя характер, тъй като размерът на данъчната оценка няма връзка с реално образуваните отпадъци или с предоставяните услуги. Съществуващи жилища с еднакви потребности могат да бъдат обложени с различна такса само поради различната им данъчна оценка, което противоречи на принципа на еквивалентност между заплащаната такса и реално предоставяната услуга.

Избор на подходяща основа за Община Златоград

Според разпоредбата на чл.67, ал.1 от ЗМДТ: „Размерът на таксата за битови отпадъци за всяко задължено лице се определя за календарна година, при спазване на принципа за понасяне на разходите от причинителя или притежателя на отпадъците“. 

Съгласно чл.67, ал.4 от ЗМДТ: „Количеството битови отпадъци е водеща основа за определяне на размера на таксата за битови отпадъци.“

Според разпоредбата на чл.67, ал.5 от ЗМДТ: „Общински съвет може да приеме основа или основи, различни от водещата, при условие, че съществуват обективни обстоятелства, възпрепятстващи прилагането на водещата основа.“ 

Към настоящият момент не е налична база и методология за определяне размера на ТБО, според количеството битови отпадъци. На територията на Община Златоград на общодостъпни места са разположени контейнери и кофи за общо ползване, поради което не може да се установи конкретното количество на битовите отпадъци, отделно за всеки имот и въз основа на това, да се определи годишната такса за битови отпадъци. Маршрутите са изготвени с цел ефективно и икономично извозване на отпадъците и не са съобразени с административното и териториално деление на града, по зони и квартали. Анализирано е, че маршрутите включват няколко административни единици в рамките на града (квартали) и преминават през различни зони. Това не позволява да се определи точното количество отпадъци, по квартал или зона на града.

След направен щателен анализ на възможностите и влиянието за избиране на подходяща основа по ЗМДТ се стигна до следното заключение:

Основата „Количество“ е практически неосъществима за Община Златоград. Тя изисква инвестиции в специализирана техника, съдове с чипове, претеглящи системи и софтуер. Това представлява значителен разход, който е финансово непосилен за общината и би довел до сериозно натоварване на бюджета.

Основата „Ползвател“ е най-лесно приложима за жилищните имоти на физически лица. Тя осигурява реална връзка между броя на обитателите и количеството отпадъци, позволявайки точност и административен контрол.

Основата „Съд“ за юридически лица е ефективна и доказано работеща. Тя отчита спецификата на дейността и може да се администрира без значителни инвестиции. 

За услугата „Чистота“ предложението е за „Ползвател“ за имотите на физическите лица и  „Разгъната застроена площ“, за имоти на юридическите лица, което гарантира обективно разпределение на разходите.

Община Златоград предлага основите за определяне на такса битови отпадъци за 2026 г. да бъдат както следва:

За услугата „По събиране и транспортиране на битови отпадъци до съоръжения и инсталации“:

за жилищни имоти на физически лица - Брой ползватели на услугата; 

за жилищни и нежилищни имоти на юридически лица -  Количество отпадъци според броя и вместимостта на съдовете и честотата на транспортиране.

За услугата „По третиране на битовите отпадъци в съоръжения и инсталации“:

за жилищни имоти на физически лица - Брой ползватели на услугата; 

за жилищни и нежилищни имоти на юридически лица -  Количество отпадъци, според броя и вместимостта на съдовете и честотата на транспортиране. 

За услугата „По поддържане на чистотата на териториите за обществено ползване в населените места и селищни образувания в общината“:

 за жилищни имоти на физически лица - Брой ползватели на услугата; 

 за жилищни и нежилищни имоти на юридически лица -  Разгъната застроена площ на имота.

ІІ. Цели:

С предложения проект на Наредба за изменение и допълнение се цели от 01.01.2026г. да се приеме нов начин за изчисляване на размера на таксата за битови отпадъци при прилагане на основите, приети в Закона за местните данъци и такси. 

Принципът „Замърсителя плаща“, който е водещ за такса битови отпадъци, считано от 01.01.2026 година, изисква таксата да е свързана с действителното ползване на имота. Съгласно Закона за местните данъци и такси, броя на ползвателите на даден имот може да бъде установен служебно с използване на информация от съответния регистър, притежаващ данните за ползвател. Въпреки това се дава възможност на гражданите и предприятията да посочат точен брой ползватели в техните имоти, който да отговарят на действителното фактическо положение и така до по-пълното спазване на основния принцип заложен в закона. Предлагаме това да става с подаване на декларация за жилищни имоти на граждани и декларация за нежилищни имоти на предприятия.   За всяка услуга, за която се ползва определена основа, се определя годишен размер на таксата, размер за единица основа и размер на таксата за задължено лице.  В предложения проект на наредба е регламентирано, че размерът на таксата за битови отпадъци за всяко задължено лице се определя за календарна година при спазване на принципа за понасяне на разходите от причинителя или притежателя на отпадъците.

Проекта на Наредбата цели да се приложи по-лесно вече въведеният принцип „Замърсителят плаща“, който представлява финансов стимул, както за лицата да намалят количеството на генерираните отпадъци, така и за общините да оптимизират разходите по събиране, транспортиране и третиране на отпадъците. Този принцип е мярка, която би следвало да стимулира разделното събиране, рециклирането и компостирането на отпадъците. Приемането на Наредба за изменени и допълнение на Наредба за определянето и администрирането на местните такси и цени на услуги на територията на Община Златоград ще доведе до регламентиране и законосъобразно определяне на необходимите предпоставки за въвеждането на новите основи за определяне на размера на таксата за битови отпадъци за 2026г.

ІІІ. Финансови и други средства, необходими за прилагането на новата уредба:

Анализът на план-сметките за последните три години показва, че приходите от ТБО са недостатъчни за покриване на реалните разходи за предоставяне на услугите по чл. 62 от ЗМДТ. 

Основните причини са остарелият модел на изчисление по данъчна оценка, увеличените цени на горивата, транспортните разходи и таксите за депониране, както и необходимостта от редовно сметосъбиране и поддържане на чистота във всички населени места.

Новият модел ще позволи по-точно разпределение на тежестта и пълно покриване на разходите, като същевременно гарантира финансова устойчивост.

Предлаганото изменение и допълнение на Наредба за определянето и администрирането на местните такси и цени на услуги на територията на Община Златоград и при влизането ѝ в сила  относно нейното прилагане не изисква и не е свързано с нови финансови разходи или други средства на общината, както и с ангажиране на допълнителни човешки ресурси.

С предложения проект на Наредба не се създава допълнителна административна тежест за задължените лица, тъй като съгласно промените в ЗМДТ обстоятелствата, които имат значение за изчисляване на размера на таксата за битови отпадъци, както и всяка тяхна промяна, ще бъдат установявани служебно или чрез подаване на декларация от задължените лица, както и от управителя или председателя на етажната собственост по ред, определен в наредба. 

ІV. Очаквани резултати:

Синхронизиране на Наредба за изменение и допълнение на Наредбата за определянето и  администрирането на местните такси и цени на услуги на територията на Община Златоград с действащото законодателство.  Разпоредбите в проекта на Наредбата са съобразени изцяло със Закона за местните данъци и такси, Закона за местното самоуправление и местната администрация, Закона за нормативните актове и други относими нормативни актове. 

Предложените изменения в Наредба №8 са задължителна стъпка за синхронизиране със законовите изисквания и за осигуряване на справедлив и устойчив модел за определяне на таксата.

Избраният смесен подход – „Ползвател“, „Съд“ и „Разгъната застроена площ“ – е най-реалистичният и финансово възможен вариант за Община Златоград, който гарантира балансирано и прозрачно управление на средствата.

V. Анализ за съответствие с правото на европейския съюз:

Предлаганият проект за нова наредба е подзаконов нормативен акт и не противоречи, както на законодателството на Република България, така и на европейското законодателство - Европейската харта за местно самоуправление и директивите на европейската общност, които са свързани с тази материя. Предложеният проект на подзаконов нормативен акт е съобразен с правото на Европейския съюз.

Съгласно чл.26, ал.2 от Закона за нормативните актове проектът на Наредба за изменение и допълнение на Наредба №8 за определянето и администрирането на местните такси и цени на права и услуги на територията на Община Златоград е публикуван на официалната страница на Община Златоград на 24.11.2025г.
В рамките на предоставения регламентиран 30-дневен срок, съгласно разпоредбата на чл. 26, ал. 4 от Закона за нормативните актове, в деловодството на Общинска администрация Златоград, в Центъра за административно обслужване, гр. Златоград, ул. Стефан Стамболов № 1, както и на електронния адрес на общината: ObA-zlatograd@zlatograd.bg, няма постъпили писмени предложения и становища.

Общественото обсъждане, на Проекта на Наредба за изменение и допълнение на Наредба №8 на Общински съвет Златоград за определянето и администрирането на местните такси и цени на услуги на територията на Община Златоград е проведено на 25.11.2025 г. от 16,00 часа, в заседателната зала на ІІ-ри етаж, в сградата на Общинска администрация Златоград.
Предвид изложеното, предлагам след обсъждане, Общински съвет Златоград да приеме следния проект на решение:
I.РЕШЕНИЕ:

На основание чл. 21, ал.1, т.7 и ал. 2 от ЗМСМА, чл. 76, ал. 3, чл. 77 и чл. 79 от АПК, чл. 8 и чл. 9 от Закона за местните данъци и такси  и в съответствие с чл. 8, чл. 26 и чл. 28 от Закона за нормативните актове, Общински съвет Златоград 
РЕШИ:
I. Приема НАРЕДБА за изменение и допълнение на Наредба за изменение и допълнение на Наредба №8 за определянето и администрирането на местните такси и цени на права и услуги на територията на Община Златоград (приета с Решение № Ж 518/08.06.2017 г. на Общински съвет Златоград (в сила от 01.07.2017г.), изм. и доп. с Решение № Ж 649/29.11.2017 г.(в сила от 29.11.2017 г.), изменена  с Решение № 470 от 27.11.2018 г. по Адм. дело № 288/2018г. на Административен съд Смолян (в сила от 15.12.2018г)., изм. и доп. с Решение № Ж 875/27.12.2018 г.(в сила от 01.01.2019 г.), изм. и доп. с Решение № З 225/29.12.2020 г. (в сила от 11.01.2021 г.), изм. и доп. с Решение № З 289/19.05.2021 г., изм. с Решение № З 306/10.06.2021г. (в сила от 01.01.2021 г.), изм. и доп. с Решение № З 330/25.08.2021г. (в сила от 13.09.2021г.), изм. и доп. с Решение № З 664 /28.02.2023г. (в сила от 13.03.2023г.), изм. с Решение № И 476/09.09.2025 г. на Общински съвет Златоград, в сила считано от датата, определена в Решение на Съвета на Европейския съюз за приемането на еврото от Република България, прието в съответствие с чл. 140, параграф 2 от ДФЕС, и Регламент на Съвета на Европейския съюз, приет в съответствие с чл. 140, параграф 3 от ДФЕС), както следва:                                                                     
§1. ОТМЕНЯ Раздел І - Такса битови отпадъци  на   Глава втора ВИДОВЕ МЕСТНИ ТАКСИ от Наредба № 8 за определянето  и администрирането на местните такси и цени на права и услуги на територията на Община Златоград приета с Решение № Ж 518/08.06.2017 г. на Общински съвет Златоград (в сила от 01.07.2017г.), изм. и доп. с Решение № Ж 649/29.11.2017 г.(в сила от 29.11.2017 г.), изменена  с Решение № 470 от 27.11.2018 г. по Адм. дело № 288/2018г. на Административен съд Смолян (в сила от 15.12.2018г)., изм. и доп. с Решение № Ж 875/27.12.2018 г.(в сила от 01.01.2019 г.), изм. и доп. с Решение № З 225/29.12.2020 г. (в сила от 11.01.2021 г.), изм. и доп. с Решение № З 289/19.05.2021 г., изм. с Решение № З 306/10.06.2021г. (в сила от 01.01.2021 г.), изм. и доп. с Решение № З 330/25.08.2021г. (в сила от 13.09.2021г.), изм. и доп. с Решение № З 664 /28.02.2023г. (в сила от 13.03.2023г.), изм. с Решение № И 476/09.09.2025 г. на Общински съвет Златоград, в сила, считано от датата, определена в Решение на Съвета на Европейския съюз за приемането на еврото от Република България, прието в съответствие с чл. 140, параграф 2 от ДФЕС, и Регламент на Съвета на Европейския съюз, приет в съответствие с чл. 140, параграф 3 от ДФЕС.

§2. ПРИЕМА нов Раздел І - Такса битови отпадъци  на   Глава втора ВИДОВЕ МЕСТНИ ТАКСИ от Наредба № 8 за определянето  и администрирането на местните такси и цени на права и услуги на територията на Община Златоград приета с Решение № Ж 518/08.06.2017 г. на Общински съвет Златоград (в сила от 01.07.2017г.), изм. и доп. с Решение № Ж 649/29.11.2017 г.(в сила от 29.11.2017 г.), изменена  с Решение № 470 от 27.11.2018 г. по Адм. дело № 288/2018г. на Административен съд Смолян (в сила от 15.12.2018г)., изм. и доп. с Решение № Ж 875/27.12.2018 г.(в сила от 01.01.2019 г.), изм. и доп. с Решение № З 225/29.12.2020 г. (в сила от 11.01.2021 г.), изм. и доп. с Решение № З 289/19.05.2021 г., изм. с Решение № З 306/10.06.2021г. (в сила от 01.01.2021 г.), изм. и доп. с Решение № З 330/25.08.2021г. (в сила от 13.09.2021г.), изм. и доп. с Решение № З 664 /28.02.2023г. (в сила от 13.03.2023г.), изм. с Решение № И 476/09.09.2025 г. на Общински съвет Златоград, в сила, считано от датата, определена в Решение на Съвета на Европейския съюз за приемането на еврото от Република България, прието в съответствие с чл. 140, параграф 2 от ДФЕС, и Регламент на Съвета на Европейския съюз, приет в съответствие с чл. 140, параграф 3 от ДФЕС,  както следва:

Чл. 16. Таксата за битови отпадъци се заплаща за услугите по:
1. събиране и транспортиране на битови отпадъци до съоръжения и инсталации за тяхното третиране;

2. третиране на битови отпадъци в съоръжения и инсталации;

3. поддържане на чистотата на териториите за обществено ползване в населените места и селищните образувания в общината.

Чл. 17. (1) В срок до 31 октомври на предходната година Кметът издава заповед, определяща видът на предлаганите услуги по чл. 62 от ЗМДТ, както и честотата на събиране и транспортиране на битовите отпадъци.

(2) Заповедта се обявява публично чрез средствата за масово осведомяване и на официалната интернет страница на Община Златоград.

Чл. 18. (1) Основите за изчисляване на размера на таксата за битови отпадъци се определят в зависимост от вида на имота и характера на ползвателя, като се прилага смесена система на основи – по количество, по ползвател и по разгъната застроена площ.

(2) В зависимост от вида на имота, услугата и субекта, се прилагат следните основи:

1. Събиране и транспортиране на битови отпадъци до съоръжения и инсталации за тяхното третиране;

1.1. за жилищни имоти на физически лица, на юридически лица и еднолични търговци, в които не се извършва стопанска дейност – Брой ползватели (обитаващи лица);

1.2. за нежилищни имоти на физически лица, на юридически лица и еднолични търговци, включително и за жилищни имоти, в които се извършва стопанска дейност – броя и вместимостта на необходимите съдове за събиране на битовите отпадъци и честотата за тяхното транспортиране;
2. Третиране на битови отпадъци в съоръжения и инсталации;

2.1.  за жилищни имоти на физически лица, на юридически лица и еднолични търговци, в които не се извършва стопанска дейност – на брой ползватели (обитаващи лица);

2.2. за нежилищни имоти на физически лица, на юридически лица и еднолични търговци, включително и за жилищни имоти, в които се извършва стопанска дейност – броя и вместимостта на необходимите съдове за събиране на битовите отпадъци и честотата за тяхното транспортиране;
3. Поддържане на чистотата на териториите за обществено ползване в населените места и селищните образувания в общината.

3.1. за жилищни имоти на физически лица, на юридически лица и еднолични търговци, в които не се извършва стопанска дейност – брой ползватели (обитаващи лица);

3.2. за нежилищни имоти на физически лица, на юридически лица и еднолични търговци, включително и за жилищни имоти, в които се извършва стопанска дейност – разгъната застроена площ на имота.

Чл. 19. (1) За жилищни имоти на физически лица, на юридически лица и еднолични търговци, в които не се извършва стопанска дейност, основата за определяне на таксата за услугите по събиране, транспортиране и третиране е брой ползватели на имота, установени въз основа на подадени декларации по реда на чл. 67, ал. 13 от ЗМДТ, в срок до 31 октомври на предходната година. При липса на подадени декларации или несъответствие в данните, общинската администрация определя таксата служебно, въз основа на данните от регистрите за адресна регистрация и собственост.
(2) Когато имотът е съсобствен, размерът на таксата за битови отпадъци се определя пропорционално на идеалните части на съсобствениците, а при наличие на ползватели – съразмерно на броя на обитаващите лица, посочени в декларацията по чл. 67, ал. 13  от Закона за местните данъци и такси.

(3) При определяне на броя на ползвателите на услугата в имота се взема предвид броят на всички лица, които използват имота, а именно: за граждани – собственици и/или лица с учредено вещно право на ползване, и/или наематели, и/или лица с настоящ адрес в недвижимия имот, и/или обитатели по смисъла на § 1, т. 5 от допълнителните разпоредби на Закона за управление на етажната собственост, и/или лица, които пребивават в имота на друго основание; в случай че лицето няма настоящ адрес, се взема предвид постоянният му адрес.

Чл. 20. За нежилищни имоти на физически лица, на юридически лица и еднолични търговци, включително и за жилищни имоти, в които се извършва стопанска дейност, основата за определяне на таксата за услугите по събиране, транспортиране и третиране е броя и вместимостта на необходимите съдове за събиране на битовите отпадъци и честотата за тяхното транспортиране, въз основа на подадени декларации по реда на чл. 67, ал. 13 от ЗМДТ, в срок до 31 октомври на предходната година. При липса на подадени декларации или несъответствие в данните, общинската администрация определя таксата служебно.
Чл. 21. Основите за изчисляване на таксата за услугата „Поддържане на чистотата на териториите за обществено ползване“ е както следва:
1. За жилищните имоти на физическите лица, на юридически лица и еднолични търговци, основата за определяне на размера на таксата за битови отпадъци е брой ползватели на имота, съгласно подадена декларация по чл. 67, ал. 13  от Закона за местните данъци и такси.

2. За нежилищните имоти на физически лица, на юридически лица и еднолични търговци, включително и за жилищни имоти, в които се извършва стопанска дейност, таксата за битови отпадъци се определя въз основа на разгънатата застроена площ на имота (в кв. м), съобразно честотата на извършваните услуги по сметосъбиране, транспортиране и поддържане на чистотата.

3. При наличие на смесено ползване (жилищна и стопанска дейност в един имот), таксата се определя пропорционално – за жилищната част по основа „ползвател“, а за стопанската – по основа „разгъната застроена площ“, на база съответното съотношение на площите.

4. Определянето на разгънатата застроена площ се извършва въз основа на данните от кадастралната карта или декларацията по чл. 14 от ЗМДТ.

Чл.22. (1) Не се събира такса по смисъла на чл.71, т.1 и т.2 от ЗМДТ, за имоти, които не попадат в обхвата на организираното събиране и транспортиране, когато имота е незастроен или не се ползва през цялата година и е подадена декларация от задълженото лице до 31 октомври на предходната година.

(2) Не се събира такса за услугите, предоставени на молитвени домове, храмове и манастири, в които се извършва богослужебна дейност от законно регистрираните вероизповедания в страната, съгласно чл. 71а.  от  ЗМДТ.

Чл. 23. (1) План-сметката за необходимите разходи за извършване на дейностите по чл.62 от ЗМДТ се изготвя по реда, определен в Наредбата на Министерския съвет за реда и за изготвяне и образеца на план-сметката за относимите разходи за извършване на дейностите по предоставяне на услугите, за които се заплаща таксата за битови отпадъци, и за начина на изчисляване на размера на таксата при прилагане на основите, предвидени в Закона за местните данъци и такси.

(2) План-сметката се изготвя ежегодно по ред и образец, приет с Наредбата на Министерския съвет и се внася от Кмета на общината за одобряване от Общински съвет Златоград в законоустановените срокове.

Чл. 24. В срок до 31 октомври, кметът на общината организира събирането и поддържането на информация за броя на ползвателите на услугите по чл.62 от ЗМДТ в имотите на територията на Общината.  

Чл.25. Ежегодно кмета на общината със Заповед, определя сроковете за подаване на декларации, както и утвърждава, техните образци и други необходими документи, относно събиране на информация за обстоятелства, които имат значение за изчисляване на размера на таксата за битови отпадъци. Заповедта се публикува на интернет страницата на Община Златоград.“

ПРЕХОДНИ И ЗАКЛЮЧИТЕЛНИ РАЗПОРЕДБИ

§ 3. НАРЕДБА за изменение и допълнение на Наредба № 8 за определянето  и администрирането на местните такси и цени на права и услуги на територията на Община Златоград, приета с Решение № Ж 518/08.06.2017 г. на Общински съвет Златоград (в сила от 01.07.2017г.), изм. и доп. с Решение № Ж 649/29.11.2017 г.(в сила от 29.11.2017 г.), изменена  с Решение № 470 от 27.11.2018 г. по Адм. дело № 288/2018г. на Административен съд Смолян (в сила от 15.12.2018г)., изм. и доп. с Решение № Ж 875/27.12.2018 г.(в сила от 01.01.2019 г.), изм. и доп. с Решение № З 225/29.12.2020 г. (в сила от 11.01.2021 г.), изм. и доп. с Решение № З 289/19.05.2021 г., изм. с Решение № З 306/10.06.2021г. (в сила от 01.01.2021 г.), изм. и доп. с Решение № З 330/25.08.2021г. (в сила от 13.09.2021г.), изм. и доп. с Решение № З 664 /28.02.2023г. (в сила от 13.03.2023г.), изм. с Решение № И 476/09.09.2025 г. на Общински съвет Златоград, в сила, считано от датата, определена в Решение на Съвета на Европейския съюз за приемането на еврото от Република България, прието в съответствие с чл. 140, параграф 2 от ДФЕС, и Регламент на Съвета на Европейския съюз, приет в съответствие с чл. 140, параграф 3 от ДФЕС, влиза в сила от деня на приемането й, приета с Решение № ………………………………. на Общински съвет Златоград и влиза в сила от деня на приемането й.

С уважение,  
МИРОСЛАВ ЯНЧЕВ

Кмет на Община Златоград
За кмет: 

Зам.-кмет Елмира Угорлиева - Пехливанова
Заповед за заместване № 492 / 02.12.2025 г.

Изготвил:

Яна Хаджиева

техн. р-л дейност „Чистота“
Съгласувал: 
Златка Цекова

Директор АПО, ОС и З, той и юрисконсулт



                                В Общинска администрация Златоград функционира  Система за  управление на качеството и информационната
                        сигурност, в съответствие с изискванията на стандартите ISO 9001:2008 и ISO 27001:2005. 

